钦定古今图书集成/明伦汇编/氏族典/第426卷 > 《郑樵通志》 > 展禽
## 钦定古今图书集成/明伦汇编/氏族典/第426卷 > 《郑樵通志》 > 展禽

按《国语》：齐孝公来伐，臧文仲欲以辞告病焉。问于展
禽。对曰：“获闻之，处大教小，处小事大，所以御乱也。不
闻以辞。若为小而崇，以怒大国，使加己乱，乱在前矣，
辞其何益？”文仲曰：“国急矣，百物惟其可者，将无不趋
也。愿以子之辞行赂焉，其可乎？”展禽使乙喜以膏沐
犒师。〈按展禽名获食邑柳下谥曰惠其二十字曰禽五十字曰季〉